**ส่วนที่ 1ความสอดคล้องเชื่อมโยงกับยุทธศาสตร์นโยบายรัฐบาล กระทรวงมหาดไทย**

**ที่มา หลักการ และเหตุผล**

จาก รายงานสถานการณ์ทุจริตที่มีการเปลี่ยนแปลงอย่างรวดเร็วต่อเนื่องในประเทศไทย และบทเรียนที่ได้รับจากการเปลี่ยนแปลงยุทธศาสตร์ชาติว่าด้วย การป้องกันและปราบปรามการทุจริตทั้งสองฉบับที่ผ่านมาสู่การปฏิบัติ จึงได้มีการริเริ่มแนวคิดในการปรับปรุงยุทธศาสตร์ชาติว่าด้วย การป้องกันและปราบปรามการทุจริตให้สอดคล้องกับสภาพปัญหาและสถานการณ์ทุจริตที่ประชาชนและหน่วยงานต่างๆต้องเผชิญอยู่จริง ต้องมีการคำนึงบทบาทของทุกภาคส่วน ไม่ว่าจะเป็นหน่วยงานภาครัฐ ภาคเอกชน ภาควิชาการ องค์กรสาธารณะ สื่อมวลชน และภาคประชาชน เพื่อให้เข้ามามีส่วนร่วมในทุกกระบวนการ ตั้งแต่กระบวนการจัดทำยุทธศาสตร์ชาติฯ การแปลงยุทธศาสตร์ชาติฯ ไปสู่การปฏิบัติ การติดตามประเมินผล และรายงานผลการดำเนินการยุทธศาสตร์ชาติฯ ให้รัฐสภาและสาธารณชนได้รับทราบในทุกปีงบประมาณ ทั้งนี้ก็เพื่อเป็นการบูรณาการความร่วมมือจากทุกภาคส่วนในการต่อต้านการทุจริตทุกรูปแบบอย่างเข้มแข็ง เพื่อให้ประเทศไทยเป็นประเทศที่มีมาตรฐานความโปร่งใสเทียบเท่าสากล

องค์การบริหารส่วนตำบลสระแก้ว ในฐานะหน่วยงานของรัฐ มีหน้าที่ส่งเสริมและสร้างความร่วมมือในการต่อต้านการทุจิตทุกรูปแบบ ด้วยการจัดทำ แผนปฏิบัติการป้องกัน ปราบปรามการทุจริตและประพฤติมิชอบ ประจำปีงบประมาณ พ.ศ. 2560 ของ องค์การบริหารส่วนตำบลสระแก้วเพื่อผลักดัน และยกระดับให้ประเทศไทยพัฒนาในภาพรวมสู่มาตรฐานความโปร่งใสเทียบเท่าสากลต่อไป โดยยึดหลักการยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560- 2564 )ที่มีเป้าประสงค์เชิงยุทธศาสตร์ของชาติที่ต้องการ บรรลุมีระดับคะแนนของดัชนีการรับรู้การทุจริต (Corruption Perceptions Index : CPI) สูงกว่าร้อยละ 50 ฉะนั้นในขั้นตอนการดำเนินการจัดทำแผนปฏิบัติการป้องกัน ปราบปรามการทุจริตและประพฤติมิชอบ ประจำปีงบประมาณ พ.ศ. 2560 ขององค์การบริหารส่วนตำบลสระแก้ว จึงได้นำยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ. 2560 – 2564 ) และสอดคล้องกับแผนป้องกันปราบปรามการทุจริตและประพฤติมิชอบ ระยะ 5 ปี (พ.ศ. 2560 - 2564) ของ องค์การบริหารส่วนตำบลสระแก้วมาเป็นแนวทางในการกำหนดเป็นกิจกรรม/ โครงการ ซึ่งสาระสำคัญของยุทธศาสตร์ชาติดังกล่าว ประกอบด้วย

**1.1ยุทธศาสตร์ชาติว่าด้วยป้องกันและปราบปรามการทุจริต ระยะที่ 3 (พ.ศ. 2560 - 2564)**

**วิสัยทัศน์**

**“ประเทศไทยใสสะอาด ไทยทั้งชาติต้านทุจริต(Zero Tolerance & Clean Thailand)”**

**คำอธิบายวิสัยทัศน์**

ประเทศไทยในระยะ 5 ปีข้างหน้า จะมุ่งสู่การเป็นประเทศที่มีมาตรฐานทางคุณธรรมจริยธรรมเป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชน เพื่อให้ประเทศไทย มีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ

**พันธกิจ**

**“สร้างวัฒนธรรมต่อต้านการทุจริต ยกระดับธรรมาภิบาลในการบริหารจัดการทุกภาคส่วนแบบบูรณาการและปฏิรูปกระบวนการป้องกันและปราบปรามการทุจริตทั้งระบบ ให้มีมาตรฐานสากล”**

**เป้าประสงค์เชิงยุทธศาสตร์**

ประเทศไทยได้รับการประเมินดัชนีการรับรู้การทุจริต (Corruption Perceptions Index: CPI)ของประเทศไทยไม่น้อยกว่าร้อยละ 50

**วัตถุประสงค์หลัก**

1. สังคมมีพฤติกรรมร่วมต้านการทุจริตในวงกว้าง

2. เกิดวัฒนธรรมทางการเมือง (Political Culture) มุ่งต้านการทุจริตในทุกภาคส่วน

3. การทุจริตถูกยับยั้งอย่างเท่าทันด้วยนวัตกรรม กลไกป้องกันการทุจริต และระบบบริหารจัดการตามหลักธรรมาภิบาล

4. การปราบปรามการทุจริตและการบังคับใช้กฎหมาย มีความรวดเร็ว เป็นธรรม และได้รับความร่วมมือจากประชาชน

5. ดัชนีการรับรู้การทุจริต(Corruption Perceptions Index: CPI) ของประเทศไทยมีค่าคะแนน ในระดับที่สูงขึ้น

**ยุทธศาสตร์**

ยุทธศาสตร์มีความครอบคลุมกระบวนการดำเนินงานด้านการป้องกัน ปราบปรามการทุจริต และประพฤติมิชอบ โดยกำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้

1. สร้างสังคมที่ไม่ทนต่อการทุจริต

2.ยกระดับเจตจำนงทางการเมืองในการต่อต้านการทุจริต

3. สกัดกั้นการทุจริตเชิงนโยบาย

4. พัฒนาระบบป้องกันการทุจริตเชิงรุก

5. ปฏิรูปกลไกและกระบวนการการปราบปรามการทุจริต

6. ยกระดับคะแนนดัชนีการรับรู้การทุจริต (Corruption Perceptions Index : CPI) ของประเทศไทย

**ยุทธศาสตร์ที่ ๑“สร้างสังคมที่ไม่ทนต่อการทุจริต”**

**คำอธิบาย**

ยุทธศาสตร์ **“สร้างสังคมที่ไม่ทนต่อการทุจริต”** เป็นแนวทางยุทธศาสตร์ที่มุ่งเน้นให้ความสำคัญในกระบวนการการปรับสภาพสังคมให้เกิดภาวะ “ที่ไม่ทนต่อการทุจริต” โดยเริ่มตั้งแต่กระบวนการกล่อมเกลาทางสังคมในทุกช่วงวัย ตั้งแต่ปฐมวัย เพื่อสร้างวัฒนธรรมต่อต้านการทุจริต และปลูกฝังความพอเพียง มีวินัย ซื่อสัตย์ สุจริต เป็นการดำเนินการผ่านสถาบันหรือกลุ่มตัวแทนที่ทำหน้าที่ในการกล่อมเกลาทางสังคม ให้มีความเป็นพลเมืองที่ดี มีจิตสาธารณะ จิตอาสา และความเสียสละเพื่อส่วนรวม และเสริมสร้างให้ทุกภาคส่วนมีพฤติกรรมที่ไม่ยอมรับ และต่อต้านการทุจริตในทุกรูปแบบ ผ่านการพัฒนานวัตกรรมและการสื่อสารเพื่อการเรียนรู้ อันจะนำมาสู่การปรับเปลี่ยนพฤติกรรม ตลอดจนส่งเสริมและเสริมสร้างบทบาทของสื่อมวลชน กลุ่มทางสังคม และองค์กรวิชาชีพในการสร้างสังคมโปร่งใสด้วยการบูรณาการแผนงานในทุกระดับของภาคส่วนที่เกี่ยวข้องเพื่อให้ปฏิบัติไปในทิศทางเดียวกัน บนพื้นฐานของการประยุกต์ใช้หลักปรัชญาของเศรษฐกิจพอเพียง รวมทั้งแนวทางที่ได้จาก “Benchmarking” โดยถอดบทเรียนและแนวทางการดำเนินงานด้านการป้องกันการทุจริตจากประเทศต่าง ๆ ที่ประสบความสำเร็จด้านการป้องกันการทุจริต และปลูกฝังค่านิยมในความซื่อสัตย์สุจริต ตลอดจนไม่ยอมรับการทุจริตทุกรูปแบบ มาปรับใช้ให้สอดคล้องและเหมาะสมกับบริบทและสภาพปัญหาของประเทศไทย ควบคู่กับการดำเนินการต่อยอดกลไกหรือแนวทางที่มีอยู่เดิม ด้วยการบูรณาการและเปิดโอกาสให้กับทุกภาคส่วนให้เข้ามามีส่วนร่วมในการแก้ไขปัญหาอย่างต่อเนื่องและได้รับการสนับสนุนอย่างเพียงพอเพื่อให้เกิดผลเป็นรูปธรรมทั้งในระยะสั้นและระยะยาว

ยุทธ์ศาสตร์ที่ 1 กำหนดกลยุทธ์ และแนวทางตามกลยุทธ์ ดังนี้

**กลยุทธ์**

**กลยุทธ์ที่ ๑** ปรับฐานความคิดทุกช่วงวัยตั้งแต่ปฐมวัยให้สามารถแยกระหว่างผลประโยชน์ส่วนตัวและผลประโยชน์ส่วนรวม

แนวทางตามกลยุทธ์

1. พัฒนาหลักสูตร/บทเรียน/การเรียนการสอน/การนำเสนอ/รูปแบบ การป้องกันการทุจริตตามแนวคิดแยกระหว่างผลประโยชน์ส่วนตัวและผลประโยชน์ส่วนรวม ในทุกระดับ

2. การกำหนด พัฒนา หรือปรับปรุงมาตรฐานทางจริยธรรมและจรรยาบรรณวิชาชีพ และมีการประกาศใช้อย่างจริงจัง

**กลยุทธ์ที่ 2** ส่งเสริมให้มีระบบและกระบวนการกล่อมเกลาทางสังคมเพื่อต้านทุจริต

แนวทางตามกลยุทธ์

1. กล่อมเกลาทางสังคมในทุกช่วงวัยตั้งแต่ปฐมวัย เพื่อสร้างพลเมืองที่ดี

2. พัฒนานวัตกรรมและสื่อการเรียนรู้สำหรับทุกช่วงวัยตั้งแต่ปฐมวัย

3. พัฒนาจิตสำนึกสาธารณะ

4. การใช้เครื่องมือการสื่อสารทางสังคมเพื่อปรับเปลี่ยนพฤติกรรม

5. การเสริมบทบาทการกล่อมเกลาทางสังคมของสื่อมวลชนและองค์กรวิชาชีพ

6. พัฒนามาตรวัดทางสังคม เพื่อเป็นเครื่องมือในการขัดเกลาพฤติกรรม

**กลยุทธ์ที่ 3** ประยุกต์หลักปรัชญาของเศรษฐกิจพอเพียงเป็นเครื่องมือต้านทุจริต

แนวทางตามกลยุทธ์

1. นำปรัชญาของเศรษฐกิจพอเพียงมาปรับใช้ในการกล่อมเกลาทางสังคมและการปฏิบัติงานต่อต้านการทุจริต

2. พัฒนาหลักสูตร/บทเรียน/การเรียนการสอน/การนำเสนอ/รูปแบบการป้องกันการทุจริตตามแนวทางของปรัชญาเศรษฐกิจพอเพียงในการเรียนการสอนในทุกระดับ

3. พัฒนาระบบและจัดการองค์ความรู้การป้องกันการทุจริตตามแนวทางปรัชญาเศรษฐกิจพอเพียง

**กลยุทธ์ที่ ๔** เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต

แนวทางตามกลยุทธ์

1. สร้างชุมชนเฝ้าระวัง ต่อต้านทุจริต

2. สร้างความตื่นตัวในการแสดงออกต่อเหตุการณ์ทางสังคมที่ผิดต่อจริยธรรมทางสังคมและ/หรือกฎหมาย และผลักดันให้เกิดการลงโทษทางสังคม (Social Sanction) และทางกฎหมาย บนพื้นฐานของข้อเท็จจริงและเหตุผล

3. บูรณาการทุกภาคส่วนเพื่อต่อต้านการทุจริต

**ยุทธศาสตร์ที่ ๒ “ยกระดับเจตจำนงทางการเมืองในการต่อต้านการทุจริต”**

**คำอธิบาย**

จากสถานการณ์ความขัดแย้งในสังคมไทยในห้วงระยะกว่าทศวรรษที่ผ่านมา เมื่อพิจารณาจากประเด็นข้อเรียกร้องหรือประเด็นการชุมนุมประท้วงของประชาชนทุกกลุ่มทุกฝ่ายที่มีต่อทุกรัฐบาลที่ผ่านมา จะเห็นได้ว่าประชาชนทุกกลุ่มทุกฝ่ายต่างมีข้อเรียกร้องที่สอดคล้องร่วมกันประการหนึ่งคือ **การต่อต้านการทุจริตของรัฐบาลและเจ้าหน้าที่รัฐ**อาจกล่าวได้ว่าปัญหาการทุจริตนั้นเป็นเสมือนศูนย์กลางของปัญหาความขัดแย้งทั้งมวลของสังคมไทยในห้วงเวลากว่าหนึ่งทศวรรษที่ผ่านมา และการแสดงออกซึ่งเจตจำนงทางการเมืองของประชาชนทุกกลุ่มทุกฝ่ายที่ไม่ยอมรับและไม่อดทนต่อการทุจริตประพฤติมิชอบไม่ว่าจะเป็นรัฐบาลใดก็ตาม ย่อมสะท้อนให้เห็นถึงเจตจำนงทางการเมืองอันแน่วแน่ของประชาชนไทยทุกกลุ่มทุกฝ่าย ที่ต้องการให้การบริหารราชการแผ่นดินของรัฐบาลและการปฏิบัติงานของเจ้าหน้าที่รัฐเป็นไปด้วยความโปร่งใส ปราศจากการทุจริตประพฤติมิชอบซึ่งรัฐธรรมนูญฉบับปัจจุบันก็ตอบรับต่อเจตจำนงทางการเมืองของประชาชนในเรื่องการต่อต้านการทุจริตอย่างเห็นได้ชัดเจน โดยปรากฏทั้งในส่วนคำปรารภอันเป็นส่วนแสดงเจตนารมณ์ของรัฐธรรมนูญของปวงชนชาวไทย และปรากฏทั้งในส่วนเนื้อหาสาระในหมวดต่าง ๆ อันเป็นการจัดโครงสร้างและระเบียบทางการเมืองการปกครองที่นำไปสู่การสร้างสังคมที่โปร่งใสปราศจากการทุจริต ซึ่งร่างรัฐธรรมนูญฉบับปัจจุบันสะท้อนให้เห็นได้อย่างชัดเจน ถึงความเห็นพ้องต้องกันว่าการปกครองในระบอบประชาธิปไตยไทยที่ผ่านมามิได้มีเสถียรภาพ หรือราบรื่นเรียบร้อยเป็นเพราะผู้นำไม่นำพาหรือไม่นับถือยำเกรงกฎเกณฑ์การปกครองบ้านเมือง ทุจริตฉ้อฉลหรือบิดเบือนอำนาจ รัฐธรรมนูญฉบับนี้จึงได้มีการวางกลไกป้องกัน ตรวจสอบ และขจัดการทุจริตและประพฤติมิชอบที่เข้มงวด เด็ดขาด เพื่อมิให้ผู้บริหารที่ปราศจากคุณธรรม จริยธรรม และธรรมาภิบาลได้เข้ามามีอำนาจในการปกครองบ้านเมืองหรือเข้ามาใช้อำนาจตามอำเภอใจ

ดังนั้น เพื่อเป็นการสนองตอบต่อเจตจำนงทางการเมืองในการต่อต้านการทุจริตอันแน่วแน่ของประชาชน ที่ปรากฏให้เห็นอย่างเด่นชัดในห้วงเวลากว่าหนึ่งทศวรรษที่ผ่านมาให้ดำรงอยู่อย่างต่อเนื่อง และเพื่อเป็นการสนองตอบต่อเจตนารมณ์ของรัฐธรรมนูญฉบับปัจจุบัน ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 จึงได้กำหนดให้มียุทธศาสตร์การนำเจตจำนงทางการเมืองในการต่อต้านการทุจริตไปสู่การปฏิบัติอย่างเป็นรูปธรรมและสอดคล้องเป็นหนึ่งเดียวกัน โดยเป็นยุทธศาสตร์ที่มุ่งเน้นให้ประชาชนและรัฐบาลมีการนำเจตจำนงทางการเมืองการปกครองในเรื่องการต่อต้านการทุจริตไปสู่การปฏิบัติของทุกภาคส่วนอย่างเป็นรูปธรรมและมีความเห็นพ้องสอดคล้องเป็นเดียวหนึ่งกัน อันจะเป็นส่วนหนึ่งในการสร้างสังคมไทยให้มุ่งสู่สังคมที่มีค่านิยมร่วม ในการต่อต้านการทุจริต อันเป็นเจตจำนงทางการเมืองของรัฐธรรมนูญฉบับปัจจุบันที่มุ่งแก้ไขปัญหาการเมืองการปกครองไทยให้เกิดเสถียรภาพและความสงบเรียบร้อยในท้ายที่สุด

ยุทธ์ศาสตร์ที่ 2 กำหนดกลยุทธ์ และแนวทางตามกลยุทธ์ ดังนี้

**กลยุทธ์**

**กลยุทธ์ที่ ๑** พัฒนากลไกการกำหนดให้นักการเมืองแสดงเจตจำนงทางการเมืองในการต่อต้านการทุจริตต่อสาธารณชน

แนวทางตามกลยุทธ์

1. กำหนดให้นักการเมืองต้องแสดงเจตจำนงทางการเมืองในการต่อต้านการทุจริตต่อสาธารณชนก่อนลงสมัครรับเลือกตั้งหรือก่อนดำรงตำแหน่งทางการเมือง

2. กำหนดให้พรรคการเมืองจัดทำเอกสารแสดงเจตจำนงทางการเมืองของพรรคการเมืองในการต่อต้านการทุจริตและเผยแพร่ให้แก่ประชาชน

**กลยุทธ์ที่ ๒** เร่งรัดการกำกับติดตามมาตรฐานทางจริยธรรมของนักการเมืองและเจ้าหน้าที่รัฐในทุกระดับ

1. ศึกษาและกำหนดแนวทาง/ขั้นตอนการกำกับติดตามมาตรฐานทางจริยธรรมของนักการเมืองและเจ้าหน้าที่รัฐ

2. การกำกับติดตามมาตรฐานทางจริยธรรมของนักการเมืองและเจ้าหน้าที่รัฐโดยประชาชน

3. การประเมินมาตรฐานทางจริยธรรมและคุณธรรมของนักการเมืองและเจ้าหน้าที่รัฐ

**กลยุทธ์ที่ ๓** สนับสนุนให้ทุกภาคส่วนกำหนดกลยุทธ์และมาตรการสำหรับเจตจำนงในการต่อต้านการทุจริต

แนวทางตามกลยุทธ์

1. ศึกษาและวิเคราะห์แนวทางการกำหนดกลยุทธ์และมาตรการในการปฏิบัติเจตจำนงทางการเมืองในการต่อต้านการทุจริต ทั้งในระดับชาติและท้องถิ่น

2. ประสานความร่วมมือระหว่างภาคส่วนต่าง ๆ ในการกำหนดกลยุทธ์และมาตรการในการปฏิบัติเจตจำนงทางการเมืองในการป้องกันและปราบปรามการทุจริต

3. การส่งเสริมเจตจำนงทางการเมืองในระดับประชาชน

**กลยุทธ์ที่ ๔** พัฒนาระบบการบริหารงบประมาณด้านการป้องกันและปราบปรามการทุจริตเพื่อให้ได้รับการจัดสรรงบประมาณรายจ่ายประจำปีที่มีสัดส่วนเหมาะสมกับการแก้ปัญหา

แนวทางตามกลยุทธ์

1. ศึกษาวิเคราะห์แนวทางการปฏิรูประบบการจัดสรรงบประมาณด้านการป้องกันและปราบปรามการทุจริตที่เพียงพอและเหมาะสม

2. จัดทำแผนการปฏิรูประบบการจัดสรรงบประมาณด้านการป้องกันและปราบปรามการทุจริตที่เพียงพอและเหมาะสม

**กลยุทธ์ที่ ๕** ส่งเสริมการจัดตั้งกองทุนต่อต้านการทุจริตสำหรับภาคเอกชนและภาคประชาชนโดยรัฐให้การสนับสนุนทุนตั้งต้น

แนวทางตามกลยุทธ์

1. การศึกษาแนวทางการจัดตั้งกองทุนต่อต้านการทุจริตในรูปแบบนิติบุคคล

2. พัฒนาตัวแบบกองทุนต่อต้านการทุจริตสำหรับภาคเอกชนและภาคประชาชน

**กลยุทธ์ที่ ๖** ประยุกต์นวัตกรรมในการกำกับดูแลและควบคุมการดำเนินงานตามเจตจำนงทางการเมืองของพรรคการเมืองที่ได้แสดงไว้ต่อสาธารณะ

แนวทางตามกลยุทธ์

1. กำหนดให้พรรคการเมืองต้องแสดงแนวทางในการดำเนินนโยบายและการใช้งบประมาณต่อนโยบายนั้น ๆ ก่อนที่จะจัดให้มีการเลือกตั้ง

2. จัดทำระบบฐานข้อมูลแนวทาง/มาตรการในการป้องกันการทุจริตในแต่ละโครงการที่พรรคการเมืองได้หาเสียงไว้กับประชาชน

**ยุทธศาสตร์ที่ ๓ “สกัดกั้นการทุจริตเชิงนโยบาย”**

**คำอธิบาย**

การทุจริตเชิงนโยบาย (Policy Corruption) คือการแสวงหาประโยชน์ หรือการเอื้อประโยชน์หรือการขัดกันระหว่างประโยชน์ส่วนตัวกับผลประโยชน์ส่วนรวมอันเกิดจากการใช้อำนาจทางบริหารในการเสนอโครงการหรือการดำเนินโครงการหรือกิจการใด ๆ อันเป็นผลให้ตนเองหรือบุคคลอื่นได้ประโยชน์จากการดำเนินตามโครงการหรือกิจการนั้น ๆ และทำให้เกิดความเสียหายแก่รัฐการทุจริตในรูปแบบดังกล่าวเป็นปัญหาที่พบมากขึ้นในปัจจุบัน ก่อให้เกิดผลเสียต่อการพัฒนาเศรษฐกิจและสังคมของประเทศอย่างมหาศาล ซึ่งจากผลการวิจัยที่ผ่านมาพบว่าการทุจริตเชิงนโยบายมักเกิดจากการใช้ช่องว่างทางกฎหมายเข้าแสวงหาประโยชน์ส่วนตน โดยพบตั้งแต่ขั้นตอนการกำหนดนโยบายของพรรคการเมือง การใช้อำนาจอย่างไม่โปร่งใส อย่างไรก็ตาม แม้ว่าผลการวิจัยได้ชี้ให้เห็นว่าโครงการพัฒนาสาธารณะต่าง ๆ สามารถถูกใช้เป็นเครื่องมือในการทุจริตได้ตลอดเวลาแต่การทุจริตเชิงนโยบายก็มักจะเกิดขึ้นในขั้นการกำหนดโครงการตามแผนการบริหารราชการแผ่นดิน เนื่องจากเป็นวาระแรกที่นโยบายของพรรคการเมืองถูกกำหนดให้เป็นรูปธรรม ที่ผ่านมามีหลายองค์กรอิสระและหลายหน่วยงานพยายามหาแนวทางแก้ไขปัญหาดังกล่าว แต่เนื่องจากข้อจำกัดในเรื่องอำนาจหน้าที่ตามกฎหมายไม่ได้มีการกำหนดให้มีอำนาจยับยั้งโครงการที่อาจนำไปสู่การทุจริตได้ รวมถึงขาดการประสานงานระหว่างหน่วยงานในการตรวจสอบนโยบายหรือโครงการต่าง ๆ ที่อาจก่อให้เกิดการทุจริตเชิงนโยบายร่วมกัน

ยุทธศาสตร์ชาติว่าด้วยการป้องกันและปราบปรามการทุจริตระยะที่ 3 จึงได้กำหนดให้มียุทธศาสตร์ “สกัดกั้นการทุจริตเชิงนโยบาย” ซึ่งเป็นยุทธศาสตร์ที่มุ่งป้องกันการทุจริตตลอดกระบวนการนโยบายโดยการกำหนดมาตรการกลไก เสริมสร้างธรรมาภิบาล ตั้งแต่เริ่มขั้นก่อตัวนโยบาย (Policy formation) ขั้นการกำหนดนโยบาย (Policy Formulation) ขั้นตัดสินใจนโยบาย (Policy Decision) ขั้นการนำนโยบายไปปฏิบัติ (Policy Implementation) ขั้นการประเมินนโยบาย (Policy Evaluation) และขั้นป้อนข้อมูลกลับ (Policy Feedback)

ยุทธ์ศาสตร์ที่ 3 กำหนดกลยุทธ์ และแนวทางตามกลยุทธ์ ดังนี้

**กลยุทธ์**

**กลยุทธ์ที่ ๑**วางมาตรการเสริมในการสกัดกั้นการทุจริตเชิงนโยบายบนฐานธรรมาภิบาล

แนวทางตามกลยุทธ์

1. การตรวจสอบแนวนโยบายหาเสียงของพรรคการเมือง

2. การพัฒนากระบวนการฉันทามติในการก่อตัวนโยบาย

3. การเผยแพร่ข้อมูลข่าวสารที่เกี่ยวข้องกับนโยบาย

4. พัฒนากรอบชี้นำการกำหนดนโยบายตามหลักธรรมาภิบาล

5. พัฒนาเกณฑ์ชี้วัดความเสี่ยงของนโยบาย Policy Risk Indicator (PRI)

6. พัฒนาแนวปฏิบัติในการยอมรับนโยบายที่ผิดพลาดและแสดงความรับผิดชอบต่อสังคม

7. กำหนดมาตรการวิเคราะห์ความเสี่ยงและการใช้จ่ายงบประมาณ **หมายเหตุ** : (เพื่อแก้ไขการทุจริตในกระบวนการจัดเตรียมงบประมาณ เช่น มีการเอื้อประโยชน์กันระหว่างภาคการเมือง ภาคธุรกิจ เป็นต้น การทุจริตในกระบวนการอนุมัติงบประมาณ เช่น มีความพยายามผันงบประมาณเข้าสู่เขตพื้นที่เลือกตั้งของนักการเมือง เป็นต้น และการทุจริตในกระบวนการบริหารและควบคุมงบประมาณ เช่น การทุจริตในขั้นตอนของการจัดซื้อจัดจ้าง ซึ่งเป็นขั้นตอนที่เกิดการทุจริตมากที่สุด เป็นต้น)

8. เสริมสร้างความโปร่งใสในกระบวนการพิจารณาร่างกฎหมายที่เกี่ยวข้อง

9. การกำหนดความรับผิดชอบทางการเมืองของผู้ดำรงตำแหน่งทางการเมืองเกี่ยวกับการทุจริตเชิงนโยบาย

10.การกำหนดบทลงโทษในกรณีที่มีการฝ่าฝืนจริยธรรมหรือเป็นความผิดในทางบริหาร

11.การสร้างกลไกการตรวจสอบการใช้อำนาจของฝ่ายบริหาร

12.พัฒนานวัตกรรมเพื่อเสริมสร้างความโปร่งใสในการนำนโยบายไปสู่การปฏิบัติ

13.บูรณาการการติดตามและประเมินนโยบาย

**กลยุทธ์ที่ ๒**การรายงานผลสะท้อนการสกัดกั้นการทุจริตเชิงนโยบาย (Policy cycle feedback)

แนวทางตามกลยุทธ์

1. บูรณาการและประมวลผลข้อมูลเพื่อการรายงานนโยบาย

**กลยุทธ์ที่ 3** การพัฒนานวัตกรรมสำหรับการรายงานและตรวจสอบธรรมาภิบาลในการนำนโยบายไปปฏิบัติ

แนวทางตามกลยุทธ์

1. การพัฒนานวัตกรรมสำหรับการส่งเสริมภาคธุรกิจเอกชน สื่อมวลชน และประชาชนให้เข้ามามีส่วนร่วมในการตรวจสอบ

**กลยุทธ์ที่ 4** ส่งเสริมให้มีการศึกษา วิเคราะห์ ติดตาม และตรวจสอบ การทุจริตเชิงนโยบายในองค์กรปกครองส่วนท้องถิ่น

แนวทางตามกลยุทธ์

1. ศึกษา วิเคราะห์ เพื่อสร้างองค์ความรู้ในการตรวจสอบการทุจริตเชิงนโยบายขององค์กรปกครองส่วนท้องถิ่น

2. เผยแพร่องค์ความรู้ในการดำเนินนโยบายอย่างโปร่งใสและไร้การทุจริตให้แก่องค์กรปกครองส่วนท้องถิ่น

**ยุทธศาสตร์ที่ 4“พัฒนาระบบป้องกันการทุจริตเชิงรุก”**

**คำอธิบาย**

ยุทธศาสตร์นี้มุ่งเน้นการพัฒนากลไกและกระบวนงานด้านการป้องกันการทุจริตของประเทศไทยให้มี ความเข้มแข็งและมีประสิทธิภาพมากยิ่งขึ้นเพื่อลดโอกาสการทุจริตหรือทำให้การทุจริตเกิดยากขึ้นหรือไม่เกิดขึ้น โดยอาศัยทั้งการกำหนดกลไกด้านกฎหมาย กลไกทางการบริหาร และกลไกอื่น ๆ และเสริมสร้างการปฏิบัติงานของหน่วยงานทั้งภาครัฐ และเอกชน ให้มีธรรมาภิบาล

**กลยุทธ์**

**กลยุทธ์ที่ ๑**เพิ่มประสิทธิภาพระบบงานป้องกันการทุจริต

แนวทางตามกลยุทธ์

1. พัฒนามาตรการเชิงรุกที่สามารถแก้ไขปัญหาการทุจริตในแต่ละระดับ

2. พัฒนาระบบการทำงานแบบบูรณาการระหว่างภาครัฐ ภาคเอกชน และภาคประชาสังคม

3. เพิ่มบทบาทของภาคเอกชน และภาคประชาสังคมในการเข้ามามีส่วนร่วมกับระบบการป้องกันการทุจริต

4. ยกระดับกลไกการกำกับ ติดตาม และประเมินผลการป้องกันการทุจริต

**กลยุทธ์ที่ ๒**สร้างกลไกการป้องกันเพื่อยับยั้งการทุจริต

แนวทางตามกลยุทธ์

1. สร้างกลไกป้องกันเพื่อยับยั้งการทุจริต

2. นำข้อเสนอแนะจากกลไกป้องกันเพื่อยับยั้งการทุจริตสู่การปฏิบัติ

3. กำหนดกลไกการติดตามและประเมินผลการนำข้อเสนอแนะไปสู่การปฏิบัติ

**กลยุทธ์ที่ 3** พัฒนานวัตกรรมและเทคโนโลยีสารสนเทศเพื่อลดปัญหาการทุจริต

แนวทางตามกลยุทธ์

1. พัฒนานวัตกรรมและเทคโนโลยีสารสนเทศ ในระบบบริหารงานสาธารณะ เพื่อลดขั้นตอน หรือกระบวนการใช้ดุลยพินิจของเจ้าหน้าที่รัฐ

2. พัฒนาเทคโนโลยีสารสนเทศและการสื่อสารที่เปิดโอกาสให้ประชาชนสามารถศึกษา เรียนรู้ และหาข้อมูลเกี่ยวกับการป้องกันการทุจริต (กำหนดเรื่องที่ประชาชนให้ความสนใจ)

**กลยุทธ์ที่ 4** พัฒนารูปแบบการสื่อสารสาธารณะเชิงสร้างสรรค์เพื่อปรับเปลี่ยนพฤติกรรม

1. พัฒนาและยกระดับรูปแบบการสื่อสารสาธารณะเพื่อปรับเปลี่ยนพฤติกรรม

2. กำหนดแผนการติดต่อสื่อสารการตลาด (Integrated Marketing Communication-IMC)[[1]](#footnote-2) เพื่อการปรับเปลี่ยนพฤติกรรม

**กลยุทธ์ที่ 5** การพัฒนา วิเคราะห์และบูรณาการระบบการประเมินด้านคุณธรรมและความโปร่งใสในการดำเนินงานของหน่วยงาน เพื่อเชื่อมโยงกับแนวทางการยกระดับคะแนนดัชนีการรับรู้การทุจริต (Corruption Perceptions Index : CPI) ของประเทศไทย

แนวทางตามกลยุทธ์

1. พัฒนาเกณฑ์มาตรฐานการประเมินด้านคุณธรรมและความโปร่งใสในการดำเนินงานของหน่วยงาน

2. การบูรณาการระบบการประเมินด้านคุณธรรมและความโปร่งใสในการดำเนินงานของหน่วยงาน

**กลยุทธ์ที่ 6** สนับสนุนให้ภาคเอกชนดำเนินการตามหลักบรรษัทภิบาล

แนวทางตามกลยุทธ์

1. ส่งเสริมการดำเนินงานตามหลักบรรษัทภิบาล

2. สร้างแรงจูงใจในการเป็นตัวอย่างองค์กรภาคเอกชนที่ปฏิบัติตามหลักธรรมาภิบาล

3. กำหนดบทลงโทษกับภาคเอกชนที่มีส่วนเกี่ยวข้องกับการทุจริต อย่างเด็ดขาดและรุนแรง

**กลยุทธ์ที่ 7** พัฒนาสมรรถนะและองค์ความรู้เชิงสร้างสรรค์ของบุคลากรด้านการป้องกันการทุจริต

แนวทางตามกลยุทธ์

1. พัฒนาและยกระดับการพัฒนาบุคลากรด้านงานป้องกันและปราบปรามการทุจริต ให้มีความเป็นมืออาชีพและเป็นไปตามมาตรฐานสากล

2. ต่อยอด ขยายผล องค์ความรู้เชิงสร้างสรรค์ สำหรับการป้องกันการทุจริต

**กลยุทธ์ที่ 8** การพัฒนาระบบและส่งเสริมการดำเนินการตามอนุสัญญาสหประชาชาติว่าด้วยการต่อต้านการทุจริต ค.ศ. 2003 (United Nations Convention Against Corruption C.C. 2003 - UNCAC 2003)

แนวทางตามกลยุทธ์

1. นโยบายและแนวปฏิบัติเชิงป้องกันเพื่อต่อต้านการทุจริต

2. ปรับปรุงประมวลจริยธรรมสำหรับเจ้าหน้าที่ของรัฐให้รองรับการป้องกันการทุจริต

3. สร้างแนวทางการป้องกันการทุจริตในการจัดซื้อจัดจ้างและการจัดการคลังของรัฐ

4. การรวบรวม การแลกเปลี่ยน การวิเคราะห์ข้อมูลข่าวสารเกี่ยวกับการทุจริต

**ยุทธศาสตร์ที่ 5 “ปฏิรูปกลไกและกระบวนการการปราบปรามการทุจริต”**

**คำอธิบาย**

ยุทธศาสตร์การปฏิรูปกลไกและกระบวนการการปราบปรามการทุจริตเป็นยุทธศาสตร์ที่มุ่งเน้นการปรับปรุงและพัฒนากลไกและกระบวนการต่าง ๆ ของการปราบปรามการทุจริตทั้งระบบ ให้สามารถดำเนินการได้อย่างรวดเร็ว มีประสิทธิภาพและเป็นที่ยอมรับ ตั้งแต่การปรับปรุงระบบการรับเรื่องร้องเรียนเข้าสู่กระบวนการปราบปรามการทุจริต การพัฒนาระบบการตรวจสอบทรัพย์สินเพื่อตรวจสอบการทุจริต การปฏิรูปกลไกและกระบวนการในการสอบสวนและไต่สวน การปรับปรุงและบูรณาการขั้นตอนและกรอบระยะเวลาในการปฏิบัติงานของหน่วยงานปราบปรามการทุจริตให้มีความรวดเร็ว การพัฒนากลไกพิเศษในการดำเนินคดีที่รวดเร็วมากขึ้น การวางแผนกำหนดทิศทางในการปราบปรามการทุจริตตามสถิติและฐานข้อมูลระดับความเสียหาย/ความเร่งด่วน/จำนวนของคดีการทุจริต การศึกษาวิเคราะห์พลวัตของการทุจริตเพื่อตรากฎหมายป้องกันการทุจริตในเชิงรุก การบูรณาการข้อมูลและข่าวกรองประกอบการปราบปรามการทุจริตที่มีประสิทธิภาพ ซึ่งจะทำให้ลดการดำเนินงาน ที่ล่าช้าและซ้ำซ้อน การคุ้มครองพยานและผู้แจ้งเบาะแสในคดีทุจริตที่มีประสิทธิภาพมากยิ่งขึ้น ซึ่งจะทำให้การดำเนินคดีเป็นไปได้อย่างรวดเร็ว และเมื่อคดีถึงที่สุดแล้วก็จะมีการเผยแพร่เปิดโปงให้สาธารณชนและสังคมเกิดความตระหนักและเกรงกลัวในการกระทำการทุจริต รวมไปถึงการปรับปรุงและพัฒนาระบบการปราบปรามการทุจริตตามแนวทางของอนุสัญญาสหประชาชาติว่าด้วยการต่อต้านการทุจริต ค.ศ. 2003 (UnitedNations Convention Against Corruption C.C. 2003 – UNCAC 2003) ด้วย ซึ่งในการปฏิรูปกลไกและกระบวนการปราบปรามการทุจริตดังกล่าวจะมุ่งเน้นการดำเนินการโดยการเพิ่มประสิทธิภาพในการตราเป็นกฎหมาย (Legislation) การบังคับใช้กฎหมาย (Enforcement) และการตัดสินคดีและลงโทษผู้กระทำผิด (Judiciary) การบูรณาการร่วมกันของหน่วยงานต่าง ๆ ในกระบวนการปราบปรามการทุจริต และการใช้เทคโนโลยีสารสนเทศและการสื่อสารที่ทันสมัยในการพัฒนากลไกต่าง ๆ ให้มีประสิทธิภาพมากยิ่งขึ้น ซึ่งยุทธศาสตร์นี้จะทำให้การปราบปรามการทุจริตเป็นไปอย่างรวดเร็วและมีประสิทธิภาพมากยิ่งขึ้น คดีการทุจริตต่าง ๆ ถูกดำเนินการอย่างรวดเร็ว และผู้กระทำการทุจริตได้รับการลงโทษ สาธารณชนและสังคมเกิดความตระหนักและเกรงกลัวที่จะกระทำการทุจริต และคดีการทุจริตมีอัตราลดลงได้ในที่สุด

ยุทธ์ศาสตร์ที่ 5 กำหนดกลยุทธ์ และแนวทางตามกลยุทธ์ ดังนี้

**กลยุทธ์**

**กลยุทธ์ที่ ๑** ปรับปรุงระบบรับเรื่องร้องเรียนการทุจริตให้มีประสิทธิภาพ

แนวทางตามกลยุทธ์

1. การปรับปรุงระบบการรับเรื่องร้องเรียนของหน่วยงานต่อต้านการทุจริตต่าง ๆ ให้มีความรวดเร็ว เข้าถึงได้โดยง่าย

2. การสร้างความเชื่อมั่นและความไว้วางใจต่อระบบการรับเรื่องร้องเรียน

**กลยุทธ์ที่ 2** ปรับปรุงการตรวจสอบความเคลื่อนไหวและความถูกต้องของทรัพย์สินและหนี้สิน

แนวทางตามกลยุทธ์

1. การพัฒนาระบบการตรวจสอบความเคลื่อนไหวและการตรวจสอบความถูกต้องของทรัพย์สินและหนี้สิน(เชื่อมโยงกับรัฐธรรมนูญมาตรา ๒๒๑ และ 244)

2. การกำหนดกลุ่มเป้าหมายในการตรวจสอบทรัพย์สินและหนี้สินให้ครอบคลุมถึงโอกาสในการทุจริต(เชื่อมโยงกับรัฐธรรมนูญมาตรา ๒๒๑ และ 244)

**กลยุทธ์ที่ 3** ปรับปรุงกระบวนการและพัฒนากลไกพิเศษในการปราบปรามการทุจริตที่มีความรวดเร็วและมีประสิทธิภาพ

แนวทางตามกลยุทธ์

1. การปรับปรุงกระบวนการปราบปรามการทุจริตให้มีความรวดเร็วยิ่งขึ้น(เชื่อมโยงกับรัฐธรรมนูญมาตรา ๒๒๑ และ 244)

2. การสร้างมาตรฐานการดำเนินการปราบปรามการทุจริต

3. การพัฒนากลไกพิเศษ (Fast track) ในการปราบปรามการทุจริต (เชื่อมโยงกับรัฐธรรมนูญมาตรา ๒๒๑ และ 244)

4. การเพิ่มบทบาทในการปราบปรามการทุจริตของหน่วยงานภาครัฐต้นสังกัด

**กลยุทธ์ที่ ๔** ตรากฎหมายและการบังคับใช้กฎหมายในการปราบปรามการทุจริตให้เท่าทันต่อพลวัตของการทุจริตและสอดคล้องกับสนธิสัญญาและมาตรฐานสากล

แนวทางตามกลยุทธ์

1. การตรากฎหมายหรือปรับปรุงกฎหมายให้เท่าทันต่อพลวัตของการทุจริต

2.การตรากฎหมายหรือปรับปรุงกฎหมายเพื่อสนับสนุนให้หน่วยงานในกระบวนการปราบปรามการทุจริตดำเนินการได้อย่างมีประสิทธิภาพ และสอดคล้องกับสนธิสัญญาและมาตรฐานสากล

3. การประเมินติดตามการอนุวัติการตามสนธิสัญญา เพื่อให้ความเห็นทางกฎหมายในการเสนอแก้ไขกฎหมายแลกระบวนการปราบปรามการทุจริตให้เป็นไปตามมาตรฐานสากล

4. การบังคับใช้กฎหมายและดำเนินคดีตามระดับความเสียหาย/ความเร่งด่วน/สถิติการทุจริต(เชื่อมโยงกับรัฐธรรมนูญมาตรา 215)

5. การบังคับใช้กฎหมายและดำเนินคดีเฉพาะในแต่ละพื้นที่ของประเทศ (เชื่อมโยงกับรัฐธรรมนูญมาตรา 215)

๖. การบูรณาการกับหน่วยงานภาครัฐต้นสังกัดในการบังคับใช้กฎหมายและลงโทษทางอาญาหรือทางวินัย ในความผิดเกี่ยวกับการทุจริตหรือจริยธรรมของเจ้าหน้าที่รัฐ

**กลยุทธ์ที่ 5** บูรณาการข้อมูลและข่าวกรองในการปราบปรามการทุจริต

แนวทางตามกลยุทธ์

๑. พัฒนาระบบฐานข้อมูลประกอบการปราบปรามการทุจริตระหว่างหน่วยงานปราบปรามการทุจริต[[2]](#footnote-3)(เชื่อมโยงกับรัฐธรรมนูญมาตรา ๒๒๑ และ ๒๔๔)

๒. จัดตั้งประชาคมข่าวกรองด้านการปราบปรามการทุจริต

๓. การประสานความร่วมมือกับองค์กรสื่อมวลชน สื่อสาธารณะ หน่วยงานประชาสังคมและหน่วยงานธุรกิจเอกชน เกี่ยวกับข้อมูลและข่าวกรองประกอบการปราบปรามการทุจริต(เชื่อมโยงกับรัฐธรรมนูญมาตรา ๒๒๑ และ 244)

**กลยุทธ์ที่ 6** การเพิ่มประสิทธิภาพในการคุ้มครองพยานและผู้แจ้งเบาะแส (Whistleblower) และเจ้าหน้าที่ในกระบวนการปราบปรามการทุจริต

แนวทางตามกลยุทธ์

๑. การมีมาตรการในการคุ้มครองพยานและผู้ให้เบาะแส (whistleblower) ที่มีความน่าเชื่อถือและสร้างความมั่นใจแก่ผู้ถูกคุ้มครองได้

๒. การมีมาตรการในการคุ้มครองเจ้าหน้าที่ผู้ปฏิบัติงานในกระบวนการปราบปรามการทุจริต

๓. การกำหนดรางวัลหรือสิ่งจูงใจในการแจ้งเบาะแสในคดี

**กลยุทธ์ที่ 7** พัฒนาสมรรถนะและองค์ความรู้เชิงสหวิทยาการของเจ้าหน้าที่ในกระบวนการปราบปรามการทุจริต

แนวทางตามกลยุทธ์

1. การพัฒนาองค์ความรู้/ทักษะ/ขีดความสามารถ รวมไปถึงความรู้ในเชิงสหวิทยาการให้แก่เจ้าหน้าที่ปราบปรามการทุจริต(non-training)

2. การพัฒนาเจ้าหน้าที่ปราบปรามการทุจริตให้มีความรู้/ทักษะ/ขีดความสามารถ ที่เป็นมาตรฐานและเท่าทันต่อพลวัตของการทุจริต (training)

3. การแบ่งปันความรู้ (Knowledge sharing) และแลกเปลี่ยนเจ้าหน้าที่ปราบปรามการทุจริต

**กลยุทธ์ที่ 8** การเปิดโปงผู้กระทำความผิดให้สาธารณชนรับทราบและตระหนักถึงโทษของการกระทำการทุจริตเมื่อคดีถึงที่สุด

แนวทางตามกลยุทธ์

1. การเปิดโปงการทุจริตอย่างสร้างสรรค์และพัฒนาช่องทางในการเผยแพร่เปิดโปงการทุจริตที่เข้าถึงการรับรู้ของสาธารณชนอย่างกว้างขวาง

**กลยุทธ์ที่ 9** การเพิ่มประสิทธิภาพในการคุ้มครองพยานและผู้แจ้งเบาะแส (Whistleblower) และเจ้าหน้าที่ในกระบวนการปราบปรามการทุจริต

แนวทางตามกลยุทธ์

1. จัดให้มีทรัพยากรที่เหมาะสมเพื่อรองรับการเพิ่มขึ้นของปริมาณคดีทุจริตระหว่างประเทศตามกรอบความร่วมมือทางเศรษฐกิจและสังคมที่เปลี่ยนแปลงไป

**ยุทธศาสตร์ที่ 6 “ยกระดับคะแนนดัชนีการรับรู้การทุจริต (Corruption Perceptions Index : CPI) ข ของประเทศไทย”**

**คำอธิบาย**

ยุทธศาสตร์ยกระดับคะแนนดัชนีการรับรู้เรื่องการทุจริตของประเทศไทย เป็นยุทธศาสตร์ที่มุ่งเน้น การยกระดับมาตรฐานด้านความโปร่งใสและการจัดการการยกระดับค่าดัชนีการรับรู้การทุจริตของประเทศไทย โดยการศึกษาวิเคราะห์ประเด็นการประเมิน และวิธีการสำรวจตามแต่ละแหล่งข้อมูล และเร่งรัด กำกับ ติดตามให้หน่วยงานที่เกี่ยวข้องปฏิบัติหรือปรับปรุงการทำงาน รวมไปถึงการบูรณาการการทำงานร่วมกันระหว่างภาครัฐ หน่วยงานในกระบวนการยุติธรรม ภาคเอกชน และต่างประเทศเพื่อยกระดับคะแนนดัชนีการรับรู้การทุจริต (Corruption Perceptions Index : CPI) ของประเทศไทย

ยุทธ์ศาสตร์ที่ 6 กำหนดกลยุทธ์ และแนวทางตามกลยุทธ์ ดังนี้

**กลยุทธ์**

**กลยุทธ์ที่ ๑** ศึกษา และกำกับติดตามการยกระดับดัชนีการรับรู้การทุจริต (Corruption Perceptions Index : CPI) ของประเทศไทย

แนวทางตามกลยุทธ์

1. ศึกษา วิเคราะห์ประเด็นการประเมินและวิธีการสำรวจตามแต่ละแหล่งข้อมูลที่ใช้สำหรับการจัดอันดับดัชนีการรับรู้การทุจริต (CPI)

2. บูรณาการหน่วยงานที่เกี่ยวข้องเพื่อยกระดับดัชนีการรับรู้เรื่องการทุจริตของประเทศ (CPI)

3. เร่งรัด และกำกับ ติดตามการดำเนินการยกระดับดัชนีการรับรู้เรื่องการทุจริตของประเทศ (CPI)

4. การจัดการการรับรู้ (Perceptions)

**กลยุทธ์ที่ 2**บูรณาการเป้าหมายยุทธศาสตร์ชาติว่าด้วยการป้องกันและปราบปรามการทุจริตเพื่อยกระดับ ดัชนีการรับรู้การทุจริต (Corruption Perceptions Index : CPI) ของประเทศไทย

แนวทางตามกลยุทธ์

1. วิเคราะห์และเชื่อมโยงเป้าหมายยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (ยุทธศาสตร์ที่ 1 – ยุทธศาสตร์ที่ 5) เพื่อยกระดับดัชนีการรับรู้การทุจริต (CPI) ของประเทศ

2. กำกับ ติดตาม และประเมินผลการดำเนินการตามยุทธศาสตร์

**1.2 นโยบายรัฐบาล พลเอก ประยุทธ์ จันทร์โอชา**

รัฐบาลของ พลเอก ประยุทธ์ จันทร์โอชา นายกรัฐมนตรี มีนโยบายในการบริหารราชการแผ่นดินด้านต่างๆ รวม 11 ด้านโดยด้านที่เกี่ยวข้องการส่งเสริมและพัฒนาคุณธรรม จริยธรรมของบุคคล คือ นโยบายข้อที่ ๑๐ สรุปได้ดังนี้

**นโยบายที่ 10. นโยบายการส่งเสริมการบริหารราชกาแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ**

ดำเนินการจัดระบบอัตรากาลังและปรับปรุงค่าตอบแทนบุคลากรภาครัฐให้เหมาะสมและเป็นธรรมยึดหลักการบริหารกิจการบ้านเมืองที่ดีเพื่อสร้างความเชื่อมั่นวางใจในระบบราชการลดต้นทุนดำเนินการของภาคธุรกิจเพิ่มศักยภาพในการแข่งขันกับนานาประเทศการรักษาบุคลากรของภาครัฐที่มีประสิทธิภาพไว้ในระบบราชการโดยจะดำเนินการตั้งแต่ระยะเฉพาะหน้าไปตามลำดับความจำเป็นและตามที่กฎหมายเอื้อให้สามารถดำเนินการได้ในระยะแรกกระจายอำนาจเพื่อให้ประชาชนสามารถเข้าถึงการบริหารสาธารณะได้รวดเร็วทั้งจะวางมาตรการทางกฎหมายมิให้เจ้าหน้าที่หลีกเลี่ยงประวิงเวลาหรือใช้อำนาจโดยมิชอบก่อให้เกิดการทุจริตหรือสร้างความเสียหายแก่ประชาชนโดยเฉพาะนักลงทุนในระยะเฉพาะหน้าจะเน้นการปรับปรุงหน่วยงานให้บริการด้านการทำธุรกิจการลงทุนและด้านบริการสาธารณะในชีวิตประจำวันเป็นสำคัญเสริมสร้างระบบคุณธรรมในการแต่งตั้งและโยกย้ายบุคลากรภาครัฐวางมาตรการป้องกันการแทรกแซงจากนักการเมืองและส่งเสริมให้มีการนาระบบพิทักษ์คุณธรรมมาใช้ในการบริหารงานบุคคลของเจ้าหน้าที่ฝ่ายต่างๆปรับปรุงและจัดให้มีกฎหมายเพื่อให้ครอบคลุมการป้องกันและปราบปรามการทุจริตและการมีผลประโยชน์ทับซ้อนในภาครัฐทุกระดับโดยถือว่าเรื่องนี้เป็นวาระสำคัญเร่งด่วนแห่งชาติและเป็นเรื่องที่ต้องแทรกอยู่ในการปฏิรูปทุกด้านทั้งจะเร่งรัดการดำเนินการต่อผู้กระทำการทุจริตทั้งในด้านวินัยและคดีรวมทั้งให้ผู้ใช้บริการมีโอกาสประเมินระดับความน่าเชื่อถือของหน่วยงานรัฐและเปิดเผยผลการประเมินต่อประชาชนอีกทั้งจะทำกรณีศึกษาที่เคยเป็นปัญหาเช่นการจัดซื้อจัดจ้างการร่วมทุนการใช้จ่ายเงินภาครัฐการปฏิบัติโดยมิชอบซึ่งได้มีคำวินิจฉัยขององค์กรต่างๆมาเป็นบทเรียนให้ความรู้แก่เจ้าหน้าที่ของรัฐและประมวลเป็นกฎระเบียบหรือคู่มือในการปฏิบัติราชการ

**1.3คำสั่งคณะรักษาความสงบแห่งชาติที่ 69/2559 เรื่อง มาตรการป้องกันและแก้ไขปัญหาการทุจริต ประพฤติมิชอบ**

เพื่อให้การบริหารราชการของคณะรักษาความสงบแห่งชาติ ในการดูแลความปลอดภัยให้แก่ประชาชน รวมทั้งเพื่อให้เกิดความสงบสุขแก่สังคมและผลประโยชน์ของประเทศชาติโดยรวม ในการป้องกันและแก้ไขปัญหาการทุจริตประพฤติมิชอบ คณะรักษาความสงบแห่งชาติจึงมีคำสั่งดังต่อไปนี้

ข้อ 1 ให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตประพฤติมิชอบได้

ข้อ 2 ในกรณีที่มีการกล่าวหาหรือพบเหตุอันควรสงสัยว่าข้าราชการและเจ้าหน้าที่ของรัฐ กระทำการหรือเกี่ยวข้องกับการทุจริตประพฤติมิชอบ ทั้งในฐานะตัวการ ผู้ใช้หรือผู้สนับสนุน ให้หัวหน้าส่วนราชการและหัวหน้าหน่วยงานของรัฐดำเนินการตามอำนาจหน้าที่ภายใต้พระราชบัญญัติระเบียบบริหารราชการแผ่นดิน พ.ศ. 2534 และพระราชกฤษฎีกาว่าด้วยหลักเกณฑ์วิธีการบริหารกิจการบ้านเมืองที่ดี พ.ศ. 2546 ประกอบกฎหมาย ระเบียบ ข้อบังคับที่เกี่ยวข้องกับการบริหารงานบุคคล โดยให้บังคับใช้มาตรการทางวินัย มาตรการทางปกครอง และมาตรการทางกฎหมายอย่างเฉียบขาดและรวดเร็ว

ข้อ 3 ในกรณีการจัดซื้อจัดจ้างของส่วนราชการและหน่วยงานของรัฐให้หัวหน้าส่วนราชการและหัวหน้าหน่วยงานของรัฐมีหน้าที่ในการควบคุม กำกับดูแล การดำเนินงานให้เป็นไปตามบทบัญญัติแห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 อย่างเคร่งครัด

ข้อ 4 กรณีที่หัวหน้าส่วนราชการหรือผู้บังคับบัญชาปล่อยปละละเลย ไม่ดำเนินการตามข้อ 2 และข้อ 3 ให้ถือเป็นความผิดวินัยหรือความผิดทางอาญาแล้วแต่กรณี

ข้อ 5 ให้สำนักงานคณะกรรมการป้องกันและปราบปรามการทุจริตในภาครัฐดำเนินการแสวงหา รวบรวม และดำเนินการอื่นใด เพื่อให้ได้มาซึ่งข้อเท็จจริงและพยานหลักฐานในการที่จะทราบรายละเอียดและพิสูจน์เกี่ยวกับการทุจริตในภาครัฐ รวมทั้งติดตาม เร่งรัดผลการดำเนินงานตามข้อ 1 ข้อ 2 ข้อ 3 และข้อ 4 แลเรายงฝานผลการปฏิบัติพร้อมทั้งเสนอความเห็นให้คณะรักษาความสงบแห่งชาติทราบและพิจารณาอย่างต่อเนื่อง

**1.4แผนยุทธศาสตร์กระทรวงมหาดไทย พ.ศ. 2560 – 2564 ประเด็นยุทธศาสตร์ที่ 4 การวางรากฐานการพัฒนาองค์กรอย่างสมดุล**

กลยุทธ์ที่ 4.1.4ป้องกันการทุจริตโดยส่งเสริมให้ประชาชนและภาคีการพัฒนาการมีส่วนร่วมในการดำเนินงาน

**1.5 โครงการเน้นหนักตามนโยบายรัฐบาลและรัฐมนตรีว่าการกระทรวงมหาดไทย “มหาดไทยสะอาด”**

กระทรวงมหาดไทยดำเนินการป้องกัน ปราบปรามการทุจริตและประพฤติมิชอบในปีงบประมาณ พ.ศ. 2559 โดยได้นำยุทธศาสตร์ชาติว่าด้วยการป้องกันและปราบปรามการทุจริต ระยะที่ 2 (พ.ศ. 2556 – 2560) คำสั่งคณะรักษาความสงบแห่งชาติที่ 69/2557 ลงวันที่ 18 มิถุนายน 2557 เรื่อง มาตรการป้องกันและแก้ไขปัญหาการทุจริตและประพฤติมิชอบ และนโยบายรัฐบาล พลเอกประยุทธ์ จันทร์โอชา นายกรัฐมนตรี ที่ได้แถลงต่อสภานิติบัญญัติแห่งชาติ เมื่อวันที่ 12 กันยายน 2557 มาเป็นกรอบและแนวทางดำเนินการ โดยได้แปลงไปสู่การปฏิบัติเป็นพันธกิจ “มหาดไทย ใสสะอาด” ซึ่งจะมีการดำเนินการใน 3 ภารกิจหลัก ดังนี้

1. การส่งเสริมการบริหารกิจการบ้านเมืองที่ดีตามหลักธรรมาภิบาลในเชิงปฏิบัติ
2. ป้องกันปราบปรามการทุจริตอย่างเข้มข้น
3. สนับสนุนให้มี “จังหวัดใสสะอาด” “อำเภอใสสะอาด” และ “องค์กรปกครองส่วนท้องถิ่นใสสะอาด” ทั่วประเทศ

**ส่วนที่ 2 กรอบแนวทางการดำเนินงานป้องกันและปราบปรามการทุจริตขององค์การบริหารส่วนตำบลสระแก้ว**

**ประจำปีงบประมาณ พ.ศ. 2563**

**ยุทธศาสตร์ชาติฯ ที่ 3 นโยบายรัฐบาล นโยบายที่ 10 คำสั่ง คสช. ที่ 69/2557 นโยบายเน้นหนัก มท.**

**(พ.ศ.2560-2564) การป้องกันปราบปราบการทุจริต ลงวันที่ 18 มิถุนายน 2557 มหาดไทยใสสะอาด**

**ยุทธศาสตร์ที่ 1**สร้างสังคมที่ไม่ทน

ต่อการทุจริต

**ยุทธศาสตร์ที่ 6**

ยกระดับคะแนนดัชนีการรับรู้การทุจริต : CPI

ของประเทศไทย

ข้อ 1. กำหนดมาตรการและแนวทางป้องกันและแก้ไขปัญหาการทุจริตประพฤติมิชอบ โดยมุ่งเน้นการสร้างธรรมาภิบาลในการบริหาร

10.5 ปลูกฝังค่านิยม คุณธรรม จริยธรรม ความซื่อสัตย์สุจริต

ข้อ 1. ส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตประพฤติมิชอบ

ข้อ 5. สนับสนุนข้อมูลให้แก่ ป.ป.ท. ในการพิสูจน์เกี่ยวกับการทุจริต และการรายงานผลการปฏิบัติต่อ คสช.

**ยุทธศาสตร์ที่ 4**พัฒนาระบบป้องกัน

การทุจริตเชิงรุก

**ยุทธศาสตร์ที่ 6**

ยกระดับคะแนนดัชนีการรับรู้การทุจริต : CPI

ของประเทศไทย

10.3 พัฒนาหน่วยงานให้เป็นองค์กรแห่งการเรียนรู้ สร้างนวัตกรรมการทำงานอย่างประหยัด มีประสิทธิภาพ และมีระบบบูรณาการ

10.7 ส่งเสริมและสนับสนุนภาคีองค์กรภาคเอกชน และเครือข่ายต่าง ๆ เพื่อสอดส่อง เฝ้าระวัง ตรวจสอบเจ้าหน้าที่ของรัฐเพื่อต่อต้านการทุจริตประพฤติมิชอบ

ข้อ 2. การบังคับใช้มาตรการทางวินัย มาตรการทางการปกครอง และมาตรการทางกฎหมายอย่างเฉียบขาดและรวดเร็ว กับข้าราชการและเจ้าหน้าที่ที่เกี่ยวข้องกับการทุจริตประพฤติมิชอบ

ข้อ 3.การควบคุม กำกับ ดูแล การจัดซื้อจัดจ้างให้เป็นไปตาม พ.ร.บ.ประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 อย่างเคร่งครัด

**ยุทธศาสตร์ที่ 3**สกัดกั้นการทุจริตเชิงนโยบาย

**ยุทธศาสตร์ที่ 6**

ยกระดับคะแนนดัชนีการรับรู้การทุจริต : CPI

ของประเทศไทย


10.2 ให้ประชาชนเข้าถึงการบริการสาธารณะได้รวดเร็ว ประหยัด สะดวก ทำขั้นตอนที่แน่นอน ระยะเวลาดำเนินการที่รวดเร็ว

10.6 ให้ผู้รับบริการมีโอกาสประเมิน ระดับความเชื่อถือของหน่วยงานของรัฐ และเปิดเผยการประเมินผลต่อประชาชน

1.ส่งเสริมการบริหารกิจการบ้านเมืองที่ดี ตามหลักธรรมาภิบาลในเชิงปฏิบัติ

2.ป้องกันปราบปรามการทุจริตอย่างเข้มข้น

3.สนับสนุนให้มีจังหวัดใสสะอาด อำเภอใสสะอาด และองค์กรปกครองส่วนท้องถิ่นใสสะอาด

******

**ส่วนที่ 3**

**แผนปฏิบัติราชการด้านการป้องกันและปราบปรามการทุจริตประจำปีงบประมาณ**

**พ.ศ. 2563**

**Action Plan**

**For Zero Tolerance & Clean Thailand**

**องค์การบริหารส่วนตำบลสระแก้ว**

**แผนงานโครงการกิจกรรมและงบประมาณ ตามแผนปฏิบัติราชการด้านการป้องกันปราบปราบการทุจริต และประพฤติมิชอบ**

**ประจำปีงบประมาณ พ.ศ. 2563 องค์การบริหารส่วนตำบลสระแก้ว**

|  |  |  |  |
| --- | --- | --- | --- |
| **ยุทธศาสตร์ที่** | **กลยุทธ์ที่** | **จำนวนโครงการ** | **งบประมาณ (บาท)** |
| **ยุทธศาสตร์ที่ ๑** สร้างสังคมที่ไม่ทนต่อการทุจริต | 1. ปรับความคิดของบุคลากรท้องถิ่นและส่งเสริมผู้นำชุมชน ประชาชนให้สามารถแยกระหว่างผลประโยชน์ส่วนตัวและผลประโยชน์ส่วนรวม | 5 | 306,000 |
| 2.ส่งเสริมให้มีกระบวนการกล่อมเกลาทางสังคมเพื่อต้านทุจริต | 3 | - |
| 3.ประยุกต์หลักปรัชญาเศรษฐกิจพอเพียงเป็นเครื่องมือต่อต้านทุจริต | 2 | - |
| 4.เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต | 7 | 81,000 |
| **รวม** | | **17** | **387,000** |
| **ยุทธศาสตร์ที่ 4** พัฒนาระบบป้องกันการทุจริตเชิงรุก | 1. เพิ่มประสิทธิภาพระบบงานป้องกันการทุจริต | - | - |
| 2. สร้างกลไกการป้องกันเพื่อยับยั้งการทุจริต | - | - |
| 3. พัฒนาเทคโนโลยีสารสนเทศเพื่อลดปัญหาการทุจริต | 2 | 120,000 |
| 4. พัฒนารูปแบบการสื่อสารสาธารณะเชิงสร้างสรรค์เพื่อปรับเปลี่ยนพฤติกรรม | 3 | - |
| 5. การพัฒนา วิเคราะห์และบูรณาการระบบการประเมินด้านคุณธรรมและความโปร่งใสในการดำเนินงานของหน่วยงาน เพื่อเชื่อมโยงกับแนวทางการยกระดับดัชนีการรับรู้การทุจริต (Corruption Perception Index : CPI) ของประเทศไทย | - | - |
| **รวม** | | **5** | **120,000** |

**3.1 งบประมาณตามแผนงานบูรณาการป้องกันและปราบปรามการทุจริต ประจำปีงบประมาณ พ.ศ. 2563**

**ยุทธศาสตร์ที่ 1 “สร้างสังคมที่ไม่ทนต่อการทุจริต”**

**กลยุทธ์ที่ 1 ปรับความคิดของบุคลากรท้องถิ่นและส่งเสริมผู้นำชุมชน ประชาชนให้สามารถแยกระหว่างผลประโยชน์ส่วนตัวและผลประโยชน์ส่วนรวม**

| **ที่** | **แผนงาน/โครงการ/กิจกรรม** | **เป้าหมายดำเนินงาน** | | **ปีงบประมาณ 2563(บาท)** | | | **ตัวชี้วัด** | **ผลลัพธ์** | **แผนการดำเนินงานและใช้จ่ายงบประมาณ(บาท)** | | | | **หน่วย**  **งาน**  **รับผิด**  **ชอบ** |
| --- | --- | --- | --- | --- | --- | --- | --- | --- | --- | --- | --- | --- | --- |
| **หน่วยนับ** | **ปริมาณงาน** | **บูรณาการ** | **งบปกติ** | **รวม** | **ไตรมาส 1** | **ไตรมาส 2** | **ไตรมาส 3** | **ไตรมาส 4** |
| 1 | สร้างความรู้และความเข้าใจในการประเมินระดับคุณธรรมความโปร่งใส (Integrity & Transparency Assessment : ITA) ของหน่วยงานเพื่อวางแผนการทำงานกับข้าราชการและพนักงานของรัฐในหน่วยงานในการวางแผนการดำเนินงานให้องค์กรมีระดับคุณธรรมความโปร่งใสและพัฒนาปรับปรุงองค์กรให้มีค่าคะแนนผ่านเกณฑ์การประเมิน | คน | 32 |  |  | ไม่ได้ใช้งบประมาณ | มีกลุ่มเป้าหมายร่วมการอบรมไม่น้อยกว่า33คน | 1. ผู้ที่เข้ารับการอบรมรับทราบแนวทางการดำเนินงานระดับการประเมินคุณธรรมความโปร่งใส 2. ผู้ที่เข้ารับการอบรมมีความพร้อมในการเข้ารับการประเมินระดับคุณธรรมความโปร่งใส 3. ผู้ที่เข้ารับการอบรมสามารถถ่ายทอดความรู้และวิธีการการดำเนินการการประเมินระดับคุณธรรมความโปร่งใส |  | ไม่ได้ใช้งบประมาณ |  |  | สป. |
| 2. | โครงการสัมมนาเชิงวิชาการเพื่อเพิ่มประสิทธิภาพการบริหารงานขององค์กรปกครองส่วนท้องถิ่น | คน | 5 |  | 6,000 | 6,000 | จำนวนร้อยละของบุคลากรผู้เข้ารับการอบรมมีความรู้เกี่ยวกับระเบียบ ข้อกฎหมาย | บุคลากรผู้เข้ารับการอบรมปฏิบัติงานตามระเบียบข้อกฎหมาย เพื่อลดความเสี่ยงการทุจริตในการปฏิบัติงาน | 1,500 | 1,500 | 1,500 | 1,500 | สป. |
| 3 | โครงการจัดทำการประเมินผลส่วนราชการตามมาตรการปรับปรุงประสิทธิภาพในการปฏิบัติราชการ | หน่วย  งาน | 3 |  |  | ไม่ใช้งบประมาณ | ระดับความสำเร็จการประเมินผลส่วนราชการตามมาตรการปรับปรุงประสิทธิภาพในการปฏิบัติราชการ | ระดับมาตรฐาน (ตามแนวทางที่ ก.อบต. กำหนด) |  |  |  |  | สป. |

**ยุทธศาสตร์ที่ 1 “สร้างสังคมที่ไม่ทนต่อการทุจริต”**

**กลยุทธ์ที่ 1 ปรับความคิดของบุคลากรท้องถิ่นและส่งเสริมผู้นำชุมชน ประชาชนให้สามารถแยกระหว่างผลประโยชน์ส่วนตัวและผลประโยชน์ส่วนรวม**

| **ที่** | **แผนงาน/โครงการ/กิจกรรม** | **เป้าหมายดำเนินงาน** | | **ปีงบประมาณ 2563(บาท)** | | | **ตัวชี้วัด** | **ผลลัพธ์** | **แผนการดำเนินงานและใช้จ่ายงบประมาณ(บาท)** | | | | **หน่วย**  **งาน**  **รับผิด**  **ชอบ** |
| --- | --- | --- | --- | --- | --- | --- | --- | --- | --- | --- | --- | --- | --- |
| **หน่วยนับ** | **ปริมาณงาน** | **บูรณาการ** | **งบปกติ** | **รวม** | **ไตรมาส 1** | **ไตรมาส 2** | **ไตรมาส 3** | **ไตรมาส 4** |
| 4. | การฝึกอบรมและศึกษาดูงานบุคลากร ของ อบต.สระแก้ว | คน | 32 |  | 300,000 | 300,000 | จำนวนร้อยละของบุคลากรผู้เข้ารับการอบรมศึกษาดูงานมีความรู้เกี่ยวกับระเบียบ ข้อกฎหมาย เพื่อลดความเสี่ยงของการทุจริตในการปฏิบัติงาน | บุคลากรผู้เข้ารับการอบรมปฏิบัติงานตามระเบียบข้อกฎหมาย เพื่อลดความเสี่ยงการทุจริตในการปฏิบัติงาน | - | - | - | 300,000 | สำนักปลัด  กองคลัง  กองช่าง |
| 5 | พัฒนางานตามพันธกิจของส่วนราชการ เพื่อสนับสนุนการดำเนินงานตามพ.ร.บ. อำนวยความสะดวกฯ | คน | 32 |  |  | ไม่ได้ใช้งบประมาณ | ภายหลังการจัดกิจกรรม  ไม่มีเรื่องร้องเรียนเกี่ยวกับการดำเนินการตามพันธกิจของส่วนราชการเพื่อสนับสนุนการดำเนินงานตาม พ.ร.บ.การอำนวยความสะดวกฯ หรือเรื่องร้องเรียนลดลง | อบต.สระแก้ว ไม่มีเรื่องร้องเรียนเกี่ยวกับการดำเนินการตามพ.ร.บ.การอำนวยความสะดวกฯ |  |  | ไม่ได้ใช้งบประมาณ |  | สป. |
|  | **งบประมาณรวม** | | | | | 306,000 |  |  | 1,500 | 1,500 | 1,500 | 301,500 |  |

**ยุทธศาสตร์ที่ 1 “สร้างสังคมที่ไม่ทนต่อการทุจริต”**

**กลยุทธ์ที่ 2 ส่งเสริมให้มีระบบและกระบวนการกล่อมเกลาทางสังคมเพื่อต้านทุจริต**

| **ที่** | **แผนงาน/โครงการ/กิจกรรม** | **เป้าหมายดำเนินงาน** | | **ปีงบประมาณ 2563 (บาท)** | | | **ตัวชี้วัด** | **ผลลัพธ์** | **แผนการดำเนินงานและใช้จ่ายงบประมาณ(บาท)** | | | | **หน่วย**  **งาน**  **รับผิด**  **ชอบ** |
| --- | --- | --- | --- | --- | --- | --- | --- | --- | --- | --- | --- | --- | --- |
| **หน่วยนับ** | **ปริมาณงาน** | **บูรณาการ** | **งบปกติ** | **รวม** | **ไตรมาส 1** | **ไตรมาส 2** | **ไตรมาส 3** | **ไตรมาส 4** |
| 1 | โครงการพัฒนากิจกรรมด้านมาตรฐานคุณธรรมจริยธรรมของบุคลากร | คน | 32 |  | ไม่ได้ใช้งบประมาณ | ไม่ได้ใช้งบประมาณ | จำนวนร้อยละของผู้เข้ารับการอบรมอบรมได้รับความรู้ | ผู้เข้าอบรมปฏิบัติงานตามหลักคุณธรรม จริยธรรม |  | ไม่ได้ใช้งบประมาณ |  |  | สป. |
| 2 | กิจกรรมรณรงค์การป้องกันและแก้ไขปัญหาการล่วงละเมิดหรือคุกคามทางเพศในการทำงาน | **คน** | **32** |  | ไม่ได้ใช้งบประมาณ | ไม่ได้ใช้งบประมาณ | จำนวนร้อยละของบุคลากรในหน่วยงานได้รับความรู้ ความเข้าใจเกี่ยวกับพฤติกรรมการล่วงละเมิดหรือคุกคามทางเพศ | อบต.สระแก้ว ไม่มีเรื่องร้องเรียนเกี่ยวกับปัญหาการล่วงละเมิดหรือคุกคามทางเพศในการทำงาน |  | ไม่ได้ใช้งบประมาณ |  |  | สป |
| 3 | กิจกรรมการเผยแพร่ประมวลจริยธรรมข้าราชการไปสู่การปฏิบัติ | คน | 32 |  | ไม่ได้ใช้งบประมาณ | ไม่ได้ใช้งบประมาณ | ร้อยละ 80 ของข้าราชการและเจ้าหน้าที่ของรัฐที่เข้าร่วมกิจกรรม มีความรู้ความเข้าใจและถือปฏิบัติตามมาตรฐานประมวลจริยธรรมข้าราชการส่วนท้องถิ่น | ข้าราชการและเจ้าหน้าที่ของรัฐในอบต.สระแก้วมีความรู้ความเข้าใจและปฏิบัติตามมาตรฐานประมวลจริยธรรมข้าราชการส่วนท้องถิ่น  สามารถปลูกจิตสำนึกการเป็นข้าราชการที่ดี ปฏิบัติราชการด้วยความโปร่งใสและมีประสิทธิภาพ วัฒนธรรมในการปฏิบัติงานที่มุ่งประโยชน์สุขของประชาชนเป็นสำคัญ |  | ไม่ได้ใช้งบประมาณ |  |  | สป. |
|  | **งบประมาณรวม** | | | | | ไม่ได้ใช้งบประมาณ |  |  |  | ไม่ได้ใช้งบประมาณ |  |  |  |

**ยุทธศาสตร์ที่ 1 “สร้างสังคมที่ไม่ทนต่อการทุจริต”**

**กลยุทธ์ที่ 3ประยุกต์หลักปรัชญาของเศรษฐกิจพอเพียงเป็นเครื่องมือต้านทุจริต**

| **ที่** | **แผนงาน/โครงการ/กิจกรรม** | **เป้าหมายดำเนินงาน** | | **ปีงบประมาณ 2563 (บาท)** | | | **ตัวชี้วัด** | **ผลลัพธ์** | **แผนการดำเนินงานและใช้จ่ายงบประมาณ(บาท)** | | | | **หน่วย**  **งาน**  **รับผิด**  **ชอบ** |
| --- | --- | --- | --- | --- | --- | --- | --- | --- | --- | --- | --- | --- | --- |
| **หน่วยนับ** | **ปริมาณงาน** | **บูรณาการ** | **งบปกติ** | **รวม** | **ไตรมาส 1** | **ไตรมาส 2** | **ไตรมาส 3** | **ไตรมาส 4** |
| 1 | โครงการส่งเสริมดำเนินงานตามหลักปรัชญาเศรษฐกิจพอเพียง(เป็นการสอดแทรกเป็นหัวข้อการบรรยายเกี่ยวกับการป้องกันการทุจริตในการอบรมหลักสูตรต่างๆ) | คน | 50 |  | ไม่ได้ใช้งบประมาณ | ไม่ได้ใช้งบประมาณ | 1.ผู้เข้ารับการอบรมมีความรู้ความเข้าใจเรื่องปรัชญาเศรษฐกิจพอเพียงไม่น้อยกว่าร้อยละ๘๐  2.ผู้เข้ารับการอบรมมีความรู้เกี่ยวกับการป้องกันการทุจริตเพิ่มขึ้น | ผู้เข้ารับการอบรมมีความรู้ความเข้าใจเรื่องปรัชญาเศรษฐกิจพอเพียงพัฒนาตนเองได้ตามสภาพพื้นที่  มีภูมิต้านทานการทุจริตในชุมชน |  | ไม่ได้ใช้งบประมาณ |  |  | สป. |
| 2 | โครงการส่งเสริมการประกอบอาชีพ (เป็นการสอดแทรกเป็นหัวข้อการบรรยายเกี่ยวกับการป้องกันการทุจริตในการอบรมหลักสูตรต่างๆ) | คน | 50 |  | ไม่ได้ใช้งบประมาณ | ไม่ได้ใช้งบประมาณ | 1.ผู้เข้ารับการอบรมมีความรู้ความเข้าใจเรื่องปรัชญาเศรษฐกิจพอเพียงไม่น้อยกว่าร้อยละ๘๐  2.ผู้เข้ารับการอบรมมีความรู้เกี่ยวกับการป้องกันการทุจริตเพิ่มขึ้น | ผู้เข้ารับการอบรมมีความรู้ความเข้าใจเรื่องปรัชญาเศรษฐกิจพอเพียงพัฒนาตนเองได้ตามสภาพพื้นที่  2. มีภูมิต้านทานการทุจริตในชุมชน |  | ไม่ได้ใช้งบประมาณ |  |  | สป. |

**ยุทธศาสตร์ที่ 1 “สร้างสังคมที่ไม่ทนต่อการทุจริต”**

**กลยุทธ์ที่ 4เสริมพลังการมีส่วนร่วมของชุมชน (Community) และบูรณาการทุกภาคส่วนต่อต้านการทุจริต**

| **ที่** | **แผนงาน/โครงการ/กิจกรรม** | **เป้าหมายดำเนินงาน** | | **ปีงบประมาณ 2563 (บาท)** | | | **ตัวชี้วัด** | **ผลลัพธ์** | **แผนการดำเนินงานและใช้จ่ายงบประมาณ(บาท)** | | | | หน่วย  งาน  รับผิด  ชอบ |
| --- | --- | --- | --- | --- | --- | --- | --- | --- | --- | --- | --- | --- | --- |
| **หน่วยนับ** | **ปริมาณงาน** | **บูรณาการ** | **งบปกติ** | **รวม** | ไตรมาส 1 | ไตรมาส 2 | ไตรมาส 3 | ไตรมาส 4 |
| 1 | โครงการส่งเสริมพัฒนาคุณภาพชีวิตเด็กและเยาวชน (เป็นการสอดแทรกเป็นหัวข้อการบรรยายเกี่ยวกับการป้องกันการทุจริตในการอบรมหลักสูตรต่างๆ) | คน | 30 |  | ไม่ได้ใช้งบประมาณ | ไม่ได้ใช้งบประมาณ | 1.ผู้เข้ารับการอบรมมีความรู้ความเข้าใจพัฒนาคุณภาพชีวิตเด็กและเยาวชน ไม่น้อยกว่าร้อยละ๘๐  2.ผู้เข้ารับการอบรมมีความรู้เกี่ยวกับการป้องกันการทุจริตเพิ่มขึ้น | 1.สร้างการมีส่วนร่วมของ เด็กและเยาวชน ในชุมชน  2. มีภูมิต้านทานการทุจริตในชุมชน |  |  | ไม่ได้ใช้งบประมาณ |  | สป. |
| 2 | โครงการส่งเสริมพัฒนาคุณภาพชีวิตผู้สูงอายุฯ (เป็นการสอดแทรกเป็นหัวข้อการบรรยายเกี่ยวกับการป้องกันการทุจริตในการอบรมหลักสูตรต่างๆ) | คน | 30 |  | ไม่ได้ใช้งบประมาณ | ไม่ได้ใช้งบประมาณ | 1.ผู้เข้ารับการอบรมมีความรู้ความเข้าใจในการพัฒนาคุณภาพชีวิตผู้สูงอายุฯ ไม่น้อยกว่าร้อยละ๘๐  2.ผู้เข้ารับการอบรมมีความรู้เกี่ยวกับการป้องกันการทุจริตเพิ่มขึ้น | 1.สร้างการมีส่วนร่วมของ ผู้สูงอายุฯ ในชุมชน  2. มีภูมิต้านทานการทุจริตในชุมชน |  |  | ไม่ได้ใช้งบประมาณ |  | สป. |
| 3 | โครงการฝึกอบรมเสริมสร้างค่านิยมความซื่อสัตย์สุจริตให้แก่อาสาสมัครในการป้องกันและปราบปรามการทุจริต  (เป็นการสอดแทรกเป็นหัวข้อการบรรยายเกี่ยวกับการป้องกันการทุจริตในการอบรมหลักสูตรต่างๆ) | คน | 30 |  | ไม่ได้ใช้งบประมาณ | ไม่ได้ใช้งบประมาณ | .1ผู้เข้ารับการอบรมมีความรู้ความเข้าใจเรื่องการมีส่วนร่วมในการให้บริการเกี่ยวกับบทบาทหน้าที่ อปพร.ไม่น้อยกว่าร้อยละ๘๐  2.ผู้เข้ารับการอบรมมีความรู้เกี่ยวกับการป้องกันการทุจริตเพิ่มขึ้น | 1.สร้างการมีส่วนร่วมของ อปพร.ในชุมชน  2. มีภูมิต้านทานการทุจริตในชุมชน |  |  | ไม่ได้ใช้งบประมาณ |  | สป. |

**ยุทธศาสตร์ที่ 1 “สร้างสังคมที่ไม่ทนต่อการทุจริต”**

**กลยุทธ์ที่ 4เสริมพลังการมีส่วนร่วมของชุมชน (Community) และบูรณาการทุกภาคส่วนต่อต้านการทุจริต**

| **ที่** | **แผนงาน/โครงการ/กิจกรรม** | **เป้าหมายดำเนินงาน** | | **ปีงบประมาณ 2563 (บาท)** | | | **ตัวชี้วัด** | **ผลลัพธ์** | **แผนการดำเนินงานและใช้จ่ายงบประมาณ(บาท)** | | | | หน่วย  งาน  รับผิด  ชอบ |
| --- | --- | --- | --- | --- | --- | --- | --- | --- | --- | --- | --- | --- | --- |
| **หน่วยนับ** | **ปริมาณงาน** | **บูรณาการ** | **งบปกติ** | **รวม** | ไตรมาส 1 | ไตรมาส 2 | ไตรมาส 3 | ไตรมาส 4 |
| 4 | โครงการรณรงค์ป้องกันและแก้ไขปัญหายาเสพติ(เป็นการสอดแทรกเป็นหัวข้อการบรรยายเกี่ยวกับการป้องกันการทุจริตในการอบรมหลักสูตรต่างๆ) | หมูบ้าน | 10 |  | ไม่ได้ใช้งบประมาณ | ไม่ได้ใช้งบประมาณ | 1.จำนวนผู้เข้าร่วมกิจกรรม  2. จำนวนกิจกรรมที่บูรณาการร่วมกับหน่วยงานอื่น | 1.สร้างการมีส่วนร่วมและบูรณาการการทำงานในชุมชน  2. สร้างเครือข่ายในการป้องกันปัญหายาเสพติด  3. มีภูมิต้านทานการทุจริตในชุมชน |  |  | ไม่ได้ใช้งบประมาณ |  | สป. |
| 5 | โครงการศูนย์ประสานราชการองค์กรปกครองส่วนท้องถิ่นอำเภอลาดยาว | **บาท** | 16,000 |  | 13,000 | 13,000 | กระบวนการจัดซื้อจัดจ้างมีประสิทธิภาพเพิ่มขึ้น | 1.สนับสนุนกิจกรรมจัดซื้อจัดจ้างให้เกิดความโปร่งใส เปิดเผย ตรวจสอบได้  2.ป้องกันการทุจริตในระบบจัดซื้อจัดจ้าง |  |  | 13,000 |  | สป. |
| 6 | โครงการฝึกอบรมพัฒนาคุณภาพและบูรณาการแผนชุมชนและแผนพัฒนาท้องถิ่น | คน | 100 |  | 50,000 | 50,000 | 1.ร้อยละ 75 ของโครงการแผนชุมชนถูกบรรจุในแผนสี่ปี  2. ร้อยละ 80 ของผู้มีส่วนได้เสียในชุมชนเข้าร่วมกิจกรรม | 1.สร้างการมีส่วนร่วมในชุมชน  2. มีภูมิต้านทานการทุจริตในชุมชน | 50,000 |  |  |  | งานแผนและงบประมาณ  สป. |

**ยุทธศาสตร์ที่ 1 “สร้างสังคมที่ไม่ทนต่อการทุจริต”**

**กลยุทธ์ที่ 4เสริมพลังการมีส่วนร่วมของชุมชน (Community) และบูรณาการทุกภาคส่วนต่อต้านการทุจริต**

| **ที่** | **แผนงาน/โครงการ/กิจกรรม** | **เป้าหมายดำเนินงาน** | | **ปีงบประมาณ 2563 (บาท)** | | | **ตัวชี้วัด** | **ผลลัพธ์** | **แผนการดำเนินงานและใช้จ่ายงบประมาณ(บาท)** | | | | หน่วย  งาน  รับผิด  ชอบ |
| --- | --- | --- | --- | --- | --- | --- | --- | --- | --- | --- | --- | --- | --- |
| **หน่วยนับ** | **ปริมาณงาน** | **บูรณาการ** | **งบปกติ** | **รวม** | ไตรมาส 1 | ไตรมาส 2 | ไตรมาส 3 | ไตรมาส 4 |
| 7 | โครงการสำรวจความพึงพอใจของประชาชน | คน | 300 |  | **18,000** | **18,000** | 1.ประชาชนมีความพึงพอใจในการให้บริการของ อบต.มากกว่าร้อยละ๘๐  2.ประชาชนมีความรู้เกี่ยวกับการป้องกันการทุจริตเพิ่มขึ้น | 1.ประชาชนมีความพึงพอใจในการให้บริการของ อบต.  2. มีภูมิต้านทานการทุจริตในชุมชน |  |  |  | **18,000** | สป. |
|  | **งบประมาณรวม** | | | | | **81,000** |  |  | 50,000 |  | 13,000 | 18,000 |  |

**ยุทธศาสตร์ที่ 4 “พัฒนาระบบป้องกันการทุจริตเชิงรุก”**

**กลยุทธ์ที่ 3 พัฒนานวัตกรรมและเทคโนโลยีสารสนเทศเพื่อลดปัญหาการทุจริต**

| **ที่** | **แผนงาน/โครงการ/กิจกรรม** | **เป้าหมายดำเนินงาน** | | **ปีงบประมาณ 2563 (บาท)** | | | **ตัวชี้วัด** | **ผลลัพธ์** | **แผนการดำเนินงานและใช้จ่ายงบประมาณ(บาท)** | | | | **หน่วย**  **งาน**  **รับผิด**  **ชอบ** |
| --- | --- | --- | --- | --- | --- | --- | --- | --- | --- | --- | --- | --- | --- |
| **หน่วยนับ** | **ปริมาณงาน** | **บูรณาการ** | **งบปกติ** | **รวม** | **ไตรมาส 1** | **ไตรมาส 2** | **ไตรมาส 3** | **ไตรมาส 4** |
| 1 | โครงการพัฒนาศักยภาพศูนย์ข้อมูลข่าวสาร |  |  |  | 20,000 | 20,000 | เผยแพร่ข้อมูลข่าวสารตาม พ.ร.บ.ข้อมูลข่าวสารของทางราชการ พ.ศ. 2540 และกฎหมายที่เกี่ยวข้อง จำนวน 7 เรื่องต่อปี | 1.ยกระดับจิตสำนึกในการรักษาประโยชน์สาธารณะ  2.ปลุกจิตสำนึกยึดมั่นหลักคุณธรรม และต่อต้านการทุจริต |  |  | 20,000 |  | สป. |
| 2 | โครงการจัดทำแผนที่ภาษีและทะเบียนทรัพย์สิน |  |  |  | **100,000** | **100,000** | 1.มีแผนพัฒนาภาษีและทะเบียนทรัพย์สิน2.การสร้างช่องทางในการเผยแพร่ข้อมูลข่าวสาร | 1.เผยแพร่ข้อมุลข่าวสารต่อสาธารณะ  2.ลดปัญหาการทุจริต  3.เพิ่มประสิทธิภาพการจัดเก็บรายได้ |  |  | **100,000** |  | กองคลัง |
|  | **รวมงบประมาณ** | | | | | **120,000** |  |  |  |  | 120,000 |  |  |

**ยุทธศาสตร์ที่ 4 “พัฒนาระบบป้องกันการทุจริตเน้นเชิงรุก”**

**กลยุทธ์ที่ 4 พัฒนารูปแบบการสื่อสารสาธารณะเชิงสร้างสรรค์เพื่อปรับเปลี่ยนพฤติกรรมของประชาชนในสังคม**

| **ที่** | **แผนงาน/โครงการ/กิจกรรม** | **เป้าหมายดำเนินงาน** | | **ปีงบประมาณ 2563 (บาท)** | | | **ตัวชี้วัด** | **ผลลัพธ์** | **แผนการดำเนินงานและใช้จ่ายงบประมาณ(บาท)** | | | | **หน่วย**  **งาน**  **รับผิด**  **ชอบ** |
| --- | --- | --- | --- | --- | --- | --- | --- | --- | --- | --- | --- | --- | --- |
| **หน่วยนับ** | **ปริมาณงาน** | **บูรณาการ** | **งบปกติ** | **รวม** | **ไตรมาส 1** | **ไตรมาส 2** | **ไตรมาส 3** | **ไตรมาส 4** |
| 1 | เผยแพร่ข้อมูลข่าวสารเกี่ยวกับการป้องกันและปราบปรามการทุจริตให้ประชาชนทราบ (website, บอร์ดประชาสัมพันธ์) | ช่อง  ทาง | 2 |  |  | ไม่ใช้งบประมาณ | ช่องทาง | มีช่องทางสื่อสารให้ประชาชนได้รับรู้ข้อมูลข่าวสารด้านการทุจริต |  | ไม่ใช้งบประมาณ | ไม่ใช้งบประมาณ |  | สป. |
| 2 | การเก็บสถิติและสรุปผลการใช้บริการศูนย์ข้อมูลข่าวสารให้ผู้บริหารทราบอย่างสม่ำเสมอ | ครั้ง | 12 |  |  | ไม่ใช้งบประมาณ | จำนวนครั้งในการรายงานผลการใช้ศูนย์ข้อมูลข่าวสาร | ผู้บริหารมีข้อมูลประกอบการตัดสินใจในการปฏิบัติงาน | ไม่ใช้งบประมาณ | ไม่ใช้งบประมาณ | ไม่ใช้งบประมาณ | ไม่ใช้งบประมาณ | สป. |
| 3 | ศูนย์คุ้มครองและให้ความช่วยเหลือทางกฎหมาย  (เป็นการสอดแทรกเป็นหัวข้อการบรรยายเกี่ยวกับการป้องกันการทุจริตในการอบรมหลักสูตรต่างๆ) | ครั้ง | 12 |  |  | ไม่ใช้งบประมาณ | - จำนวนครั้งที่มีการจัดกิจกรรมการให้ความช่วยเหลือหรือกิจกรรมให้ความรู้ | - ผู้เข้าร่วมกิจกรรมได้รับความช่วยเหลือและได้รับความรู้ความเข้าใจ | ไม่ใช้งบประมาณ | ไม่ใช้งบประมาณ | ไม่ใช้งบประมาณ | ไม่ใช้งบประมาณ | สป. |
|  | **งบประมาณรวม** | | | | | ไม่ใช้งบประมาณ |  |  |  |  |  |  |  |

1. [↑](#footnote-ref-2)
2. [↑](#footnote-ref-3)